**projektas**

**reg. Nr. T-175**

**2.21. darbotvarkės klausimas**

**Pasvalio rajono savivaldybės taryba**

# SPRENDIMAS

**DĖL PRITARIMO PROJEKTO „PASVALIO RAJONO PERVALKŲ K. EŽERO G. DALIES KAPITALINIS REMONTAS“ ĮGYVENDINIMUI**

2019 m. rugsėjo d. Nr.T1-

Pasvalys

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu bei 4 dalimi, Lietuvos kaimo plėtros 2014–2020 metų programos priemonės „Pagrindinės paslaugos ir kaimų atnaujinimas kaimo vietovėse“ veiklos srities „Parama investicijoms į visų rūšių mažos apimties infrastruktūrą“ veiklos „Parama vietiniams keliams“ įgyvendinimo taisyklių, taikomų 2019 metais pateiktoms paraiškoms, patvirtintų Lietuvos Respublikos žemės ūkio ministro 2019 m. liepos 19 d. įsakymu Nr. 3D-445 „Dėl Lietuvos kaimo plėtros 2014–2020 metų programos priemonės „Pagrindinės paslaugos ir kaimų atnaujinimas kaimo vietovėse“ veiklos srities „Parama investicijoms į visų rūšių mažos apimties infrastruktūrą“ veiklos „Parama vietiniams keliams“ įgyvendinimo taisyklių, taikomų 2019 metais pateiktoms paraiškoms, patvirtinimo“, 9.10, 12 ir 14 punktais, Pasvalio rajono savivaldybės taryba nusprendžia:

1. Pritarti, kad Pasvalio rajono savivaldybės administracija paramai gauti pagal Lietuvos kaimo plėtros 2014–2020 metų programos priemonės „Pagrindinės paslaugos ir kaimų atnaujinimas kaimo vietovėse“ veiklos srities „Parama investicijoms į visų rūšių mažos apimties infrastruktūrą“ veiklą „Parama vietiniams keliams“ teiktų ir, gavusi paramą, įgyvendintų projektą „Pasvalio rajono Pervalkų k. Ežero g. dalies kapitalinis remontas“ (toliau – projektas).

2. Prisidėti prie šio sprendimo 1 punkte nurodyto projekto finansavimo Savivaldybės lėšomis ne mažiau kaip 20 procentų visų tinkamų finansuoti projekto išlaidų bei užtikrinti tinkamų finansuoti išlaidų dalies, kurios nepadengs projektui skiriamo finansavimo lėšos, ir netinkamų, bet būtinų projektams įgyvendinti išlaidų apmokėjimą Pasvalio rajono savivaldybės lėšomis.

3. Įgalioti Pasvalio rajono savivaldybės administracijos direktorių pasirašyti su nurodyto projekto paraiškos pateikimu, vertinimu ir su projekto įgyvendinimu susijusius dokumentus (sutartis ir kt.).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

skyriaus vedėjas

G. Vitkus

2019-09-03 tel. (8 451) 54 037

Suderinta DVS Nr. RTS-190

Pasvalio rajono savivaldybės tarybai

**AIŠKINAMASIS RAŠTAS**

**DĖL PRITARIMO PROJEKTO „PASVALIO RAJONO PERVALKŲ KM. EŽERO G. DALIES KAPITALINIS REMONTAS“ ĮGYVENDINIMUI**

2019 m. rugsėjo 3 d.

Pasvalys

**1. Problemos esmė.**

Pasvalio rajono savivaldybės administracija ne vėliau kaip iki 2019 metų rugsėjo 30 dienos ketina pateikti paraiką dėl projektopagal Lietuvos kaimo plėtros 2014–2020 metų programos priemonės ,,Pagrindinės paslaugos ir kaimų atnaujinimas kaimo vietovėse“ veiklos srities „Parama investicijoms į visų rūšių mažos apimties infrastruktūrą“ veiklą „Parama vietiniams keliams“, įgyvendinimo. Vienas iš būtinų dokumentų teikiant projektinius pasiūlymus yra Savivaldybės tarybos sprendimas dėl pritarimo Projektui.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Pagrindinis numatomo įgyvendinti projekto tikslas– užtikrinti subalansuotą teritorinę kaimo ekonomikos ir bendruomenių plėtrą, kurti darbo vietas ir jas išlaikyti, tausoti gamtinę aplinką. Projekto įgyvendinimo metu, parengus techninį projektą, numatomas Ežero gatvės atkarpos (apie 635 m) Pervalkų kaime kapitalinis remontas (važiuojamosios dalies asfaltavimas).

**3. Skaičiavimai, išlaidų sąmatos, finansavimo šaltiniai**.

Preliminarus projekto įgyvendinimo laikotarpis 2020-2021 metai. Projekto finansavimo intensyvumas: iki 80 proc. visų tinkamų finansuoti projekto išlaidų. Numatoma projekto vertė 250000,00 EUR. Savivaldybės dalis ne mažiau kaip 20 proc. (50 000,00 EUR). Didžiausia paramos suma vienam projektui įgyvendinti negali viršyti 200 000 Eur su PVM.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracijos Strateginio planavimo ir investicijų skyrius.

**7. Sprendimo projekto rengimo metu gauti specialistų vertinimai ir išvados.**

Sprendimo projektui pritarta.

Strateginio planavimo ir investicijų skyriaus

skyriaus vedėjas Gytis Vitkus